*Likumprojekts*

**Grozījumi likumā „Par Latvijas Republikas Uzņēmumu reģistru”**

Izdarīt likumā "[Par Latvijas Republikas Uzņēmumu reģistru](http://likumi.lv/doc.php?id=72847)" (Latvijas Republikas Augstākās Padomes un Valdības Ziņotājs, 1990, 49.nr.; 1991, 27./28.nr.; 1992, 18./19.nr.; Latvijas Republikas Saeimas un Ministru Kabineta Ziņotājs, 1996, 1.nr.; 1997, 5., 11.nr.; 1998, 1.nr.; 1999, 24.nr.; 2001, 5., 15.nr.; 2002, 23.nr.; 2003, 14.nr.; 2004, 4., 8., 22.nr.; 2005, 7.nr.; 2006, 14.nr.; 2007, 24.nr.; 2008, 8.nr.; 2009, 3., 9., 22.nr.; Latvijas Vēstnesis, 2010, 183.nr.; 2012, 199.nr.; 2013, 97.nr.) šādus grozījumus:

1. Papildināt likumu ar 4.7 pantu šādā redakcijā:

„**4.7 pants. Valsts ieņēmumu dienestā reģistrēta tiesiskā šķēršļa izpildes nodrošināšana**

Pamatojoties uz Valsts ieņēmumu dienestā reģistrētu tiesisko šķērsli, Uzņēmumu reģistra valsts notārs pieņem lēmumu par:

1) ieraksta komercreģistrā izdarīšanas atlikšanu, ja iesniegts pieteikums par komercsabiedrības vai Eiropas komercsabiedrības ierakstīšanu komercreģistrā un attiecībā uz tā dibinātāju, biedru, izpildinstitūcijas vai pārraudzības institūcijas locekli vai prokūristu ir reģistrēts tiesisks šķērslis Valsts ieņēmumu dienestā. Ja sabiedrību dibina viens dibinātājs, attiecībā uz kuru ir reģistrēts tiesisks šķērslis Valsts ieņēmumu dienestā, Uzņēmumu reģistra valsts notārs pieņem lēmumu par atteikumu izdarīt ierakstu komercreģistrā;

2) ieraksta komercreģistrā izdarīšanas atlikšanu, ja iesniegts pieteikums par ārvalsts komersanta filiāles ierakstīšanu komercreģistrā un attiecībā uz personu, kura pilnvarota pārstāvēt ārvalsts komersantu darbībās, kas saistītas ar filiāli, ir reģistrēts tiesisks šķērslis Valsts ieņēmumu dienestā;

3) atteikumu izdarīt ierakstu komercreģistrā vai Uzņēmumu reģistra žurnālā par izpildinstitūcijas vai pārraudzības institūcijas locekļa, personas, kura pilnvarota pārstāvēt ārvalsts komersantu darbībās, kas saistītas ar filiāli, prokūrista vai likvidatora iecelšanu, ja attiecībā uz šo personu ir reģistrēts tiesisks šķērslis Valsts ieņēmumu dienestā;

4) atteikumu izdarīt ierakstu komercreģistrā par individuālo komersantu, ja iesniegts pieteikums par individuālā komersanta ierakstīšanu komercreģistrā un attiecībā uz šo personu ir reģistrēts tiesisks šķērslis Valsts ieņēmumu dienestā;

5) ieraksta komercreģistrā vai Uzņēmumu reģistra žurnālā izdarīšanas atlikšanu, ja iesniegts pieteikums par komercsabiedrības vai kooperatīvās sabiedrības reorganizācijas ierakstīšanu komercreģistrā un attiecībā uz tās izpildinstitūcijas vai pārraudzības institūcijas locekli vai prokūristu ir reģistrēts tiesisks šķērslis Valsts ieņēmumu dienestā;

6) ieraksta komercreģistrā vai Uzņēmumu reģistra žurnālā izdarīšanas atlikšanu, ja iesniegts pieteikums par komercsabiedrības vai kooperatīvās sabiedrības likvidācijas ierakstīšanu komercreģistrā un attiecībā uz tās likvidatoru ir reģistrēts tiesisks šķērslis Valsts ieņēmumu dienestā;

7) ieraksta Uzņēmumu reģistra žurnālā izdarīšanas atlikšanu, ja iesniegts pieteikums par kooperatīvās sabiedrības vai Eiropas kooperatīvās sabiedrības ierakstīšanu Uzņēmumu reģistra žurnālā un attiecībā uz tās dibinātāju, izpildinstitūcijas vai pārraudzības institūcijas locekli vai prokūristu ir reģistrēts tiesisks šķērslis Valsts ieņēmumu dienestā;

8) atteikumu izdarīt ierakstu Uzņēmumu reģistra žurnālā, ja iesniegts pieteikums par individuālā uzņēmuma, zemnieka vai zvejnieka saimniecības ierakstīšanu Uzņēmumu reģistra žurnālā un attiecībā uz tās dibinātāju ir reģistrēts tiesisks šķērslis Valsts ieņēmumu dienestā;

9) atteikumu izdarīt ierakstu par personālsabiedrības biedru, ja iesniegts pieteikums par personālsabiedrības biedra ierakstīšanu komercreģistrā un attiecībā uz šo personu ir reģistrēts tiesisks šķērslis Valsts ieņēmumu dienestā, izņemot gadījumu, kad biedra ieguldījuma (kapitāla) daļas tiek mantotas;

10) ieraksta biedrību un nodibinājumu reģistrā atlikšanu, ja iesniegts pieteikums par biedrības vai nodibinājuma ierakstīšanu biedrību un nodibinājumu reģistrā un attiecībā uz tā dibinātāju ir reģistrēts tiesisks šķērslis Valsts ieņēmumu dienestā;

11) atteikumu izdarīt ierakstu biedrību un nodibinājumu reģistrā par tā valdes locekli, ja attiecībā uz šo personu reģistrēts tiesisks šķērslis Valsts ieņēmumu dienestā;

12) ieraksta biedrību un nodibinājumu reģistrā atlikšanu, ja iesniegts pieteikums par biedrības vai nodibinājuma reorganizācijas ierakstīšanu biedrību un nodibinājumu reģistrā un attiecībā uz tā valdes locekli ir reģistrēts tiesisks šķērslis Valsts ieņēmumu dienestā;

13) ieraksta biedrību un nodibinājumu reģistrā atlikšanu, ja iesniegts pieteikums par biedrības vai nodibinājuma likvidāciju un attiecībā uz tā likvidatoru ir reģistrēts tiesisks šķērslis Valsts ieņēmumu dienestā;

14) ieraksta komercreģistrā, Uzņēmumu reģistra žurnālā vai biedrību un nodibinājumu reģistrā atlikšanu, ja iesniegts pieteikums par subjekta ierakstīšanu reģistrā vai pieteikums izmaiņām subjekta juridiskajā adresē un attiecībā uz pieteikumā norādīto adresi reģistrēts tiesisks šķērslis Valsts ieņēmumu dienestā.”

2. Izteikt 8.panta pirmās daļas 4.punktu šādā redakcijā:

„4) Uzņēmumu reģistrā vai Valsts ieņēmumu dienestā nav reģistrēts cits tiesisks šķērslis.”

3. Izteikt 14.panta pirmās daļas 6.punktu šādā redakcijā:

„6) Uzņēmumu reģistrā vai Valsts ieņēmumu dienestā nav reģistrēts cits tiesisks šķērslis.”

4. Izteikt 18.1 panta pirmās daļas 3.punktu šādā redakcijā:’

„3) Uzņēmumu reģistrā vai Valsts ieņēmumu dienestā nav reģistrēts cits tiesisks šķērslis.”

Likums stājas spēkā 2014.gada 1.janvārī.

Tieslietu ministra J.Bordāns

Iesniedzējs:

tieslietu ministrs J.Bordāns

30.08.2013. 14:07

685

B.Lielkalne

67036949, baiba.lielkalne@tm.gov.lv